Frá mótmælum á Austurvelli fyrir tveimur vikum . mbl.is / Eggert Kröfu - og mótmælafundur Stjórnarskrárfélags Íslands stendur nú yfir á Austurvelli og er framhald af mótmælafundi sem fór fram á Austurvelli laugardaginn 23. nóvember síðastliðinn . Yfirskrift fundarins er „ Lýðræði – ekki auðræði “ og mörg samtök hafa lýst yfir stuðningi við málstaðinn . Kröfurnar eru þrjár . Í fyrsta lagi að Kristján Þór Júlíuson , sjávarútvegs - og landbúnaðarráðherra , segi tafarlaust af sér embætti . Í öðru lagi að Alþingi lögfesti nýja og endurskoðaða stjórnarskrá sem var samþykkt í þjóðaratkvæðagreiðslu árið 2012 og í þriðja lagi að arður af nýtingu sameiginlegra auðlinda landsmanna renni í sjóði almennings til uppbyggingar samfélagsins og til að tryggja mannsæmandi lífskjör allra .